I. 
TRAITÉ, CONCLU ENTRE VVAUTIER, SIRE DAVESNES, ET BOUCHARD, SON FRÈRE, PAR LEQUEL LE 
PREMIER CÈDE AU SECOND LA TERRE DESTRUEM ET SES DÉPENDANCES, ET LUI ASSIGNE UNE 
RENTE ANNUELLE ET HÉRÉDITAIRE DE TROIS CENTS LIVRES DE BLANC. 1258. 1 er Cai't., fol. 64 V°. 
Jou Thumas, cuens de Flandres et de Haynnau, et je Jelienne, contesse de Flandres et 
de Haynnau, faisons scavoir à tous chiaus qui sont et qui venront, que Watiers, sires d’A- 
vesnes, et Bouchars, ses frères, ont fait tels convenences pardevant nous, c’est assavoir 
que Watiers, sires d’Avesnes, a donné et ottreyet à Bouchart son frère, et à ses hoirs 
Jehan et Bauduin, héritaulement Estruem et toutes ses appendances, et a assenné au dit 
Bouchart et à ses hoirs, Jehan et Bauduin, trois cens livres de hlans, cascun an à pren¬ 
dre héritalement à son vvinage d’Avesnes, as forages, as tonnius, asestalages et as deniers 
de le halle et as appendances dou vvinage, des premiers deniers qui venront au vvinage et 
as appendances et as coses devant dites; et si commencera la prise dou vvinage et des coses 
deseure dites cascun an le jour de feste Saint Jehan décolasse; et chis Bouchart pora mettre 
sen sergant pour recevoir le vvinage jusques à tant qu’il ait rechus les trois cens livres de¬ 
vant dis contaminent (comptant?) par le sergant le dit Watier, signeur d’Avesnes; et cil doi 
sergant doivent faire feauté de conter loialment. Et s’il avenoit que li dis Watiers ascen- 
sesist son vvinage, chis à cui il l’ascenseroit lineroit au gret dou dit Bouchart des devant 
dis trois cens livres, u li dis Bouchars y metteroit son sergant tant que li denier devant 
dit fussent rechu par loials conte par le leur deus sergant. Et se li a donné le moitiet dou 
vvinage de Boulongne, et en tel manière comme devant est dit dou vvinage d’Avesnes, en 
prendera li dis Bouchars trois cens livres au vvinage de Landrechies. Et si li a donné le 
dis Watiers les hommages qui mouvent de le terre d’Estruem, et se li vvinage de ces deus 
lius dessus dis ne valoient cet assennement qui est, li dis Watiers et si hoir sont tenu 
à parfaire s’il ne déchoit par commune vverre. Et si li a donné li dis Watiers toutes les 
